Valtiovarainministeriö

Viite: VM:n lausuntopyyntö 12.7.2013, VM074:00/2013

PALKANSAAJAJÄRJESTÖ PARDIA RY:N LAUSUNTO TOIMIVALTAISISTA MAISTRAATEISTA JA TOIMIVALTAISESTA ALUEHALLINTOVIRASTOSTA ERÄISSÄ MAISTRAATIN JA ALUEHALLINTOVIRASTON TEHTÄVISSÄ ANNETUN VM:N ASETUKSEN MUUTTAMISTA KOSKEVASTA LUONNOKSESTA

Esitysluonnoksen mukaan Lapin, Sisä-Suomen ja Länsi-Suomen maistraateille säädettäisiin eräitä lisätehtäviä Helsingin, Itä-Uudenmaan ja Länsi-Uudenmaan maistraattien toimialueille kohdistuvien muuttoilmoitusten käsittelyssä. 

Pardialla ei ole esitettyyn säädösmuutokseen sisällöllistä huomautettavaa. Pardian näkemyksen mukaan esitetty muutosehdotus on luonteva jatko jo usean vuoden ajan suoritetulle resurssien ja tehtävien tasaamiselle Etelä-Suomen ruuhkaisten maistraattien ja muun Suomen maistraattien välillä.  

Pardia kuitenkin huomauttaa, että erikoistumistehtäviä hoitavien maistraattien (Lappi, Länsi-Suomi ja Sisä-Suomi) yksiköiden (Kemijärvi, Mänttä-Vilppula ja Pietarsaari) resursseista ja toimintakyvystä on huolehdittava pitkäjänteisesti. Myös henkilöstön koulutuksesta uusiin tehtäviin on huolehdittava asianmukaisesti. 

PALKANSAAJAJÄRJESTÖ PARDIA RY

		Harri Sirén			Pekka Pietinen
	Neuvottelujohtaja		lakimies